Netflix, cea mai slabă creştere a numărului de utilizatori din ultimii 4 ani.
Netflix a înregistrat "doar" 2,2 milioane de abonamente noi în T3/2020. Acțiunile Netflix au înregistrat o scădere de 5% în pre-market. Veniturile trimestriale au crescut cu 23% față de T3/2019.
Netflix, platforma de conţinut video online, a raportat cea mai slabă creştere a numărului de utilizatori din ultimii 4 ani, respectiv 2,2 milioane de abonamente în T3/2020, sub aşteptările analiştilor de 3,4 milioane de unităţi, pe fondul intensificării competiţiei de streaming.Miercuri, acţiunile Netflix înregistrează o scădere de 5% în tranzacţionarea pre-market, deci cea până în deschidere, la 499 de dolari pe unitate la bursa de pe Wall Street. Netflix are 232 mld. dolari capitalizare.Pentru următorul trimestru, Netflix estimează că va înregistra 6 milioane de noi utilizatori la nivel global, sunt aşteptările analiştilor de 6,51 milioane de unităţi. În T3/2020 profitul pe acţiune a fost de 1,74 dolari, sub aşteptările de 2,14 dolari, potrivit agenţiei de presă Thomson Reuters.Veniturile trimestriale ale Netflix, de 6,44 mld. dolari, au urcat însă cu 23% faţă de aceeși perioadă a anului trecut.